Source: https://www.riigiteataja.ee/akt/224060?tegevus=telli-teavitus
Timestamp: 2020-06-01 10:04:43+00:00
Document Index: 648485

Matched Legal Cases: ['§ 2', '§ 3', '§ 4', '§ 5', '§ 47', '§ 2', '§ 3', '§ 47', '§ 47', '§ 4', '§ 5']

Täiendava ravimihüvitise taotlemise ja maksmise kord – Riigi Teataja
Täiendava ravimihüvitise taotlemise ja maksmise kord
Täiendava ravimihüvitise taotlemise ja maksmise kord - sisukord
§ 2 Hüvitise taotlemine
§ 3 Avalduse menetlemine
§ 4 Hüvitise maksmine
§ 5 Teabe saamine
RTL 2002, 134, 1962
Vastu võetud 26.11.2002 nr 135
Määrus kehtestatakse «Ravikindlustuse seaduse» (RT I 2002, 62, 377) § 47 lõike 7 alusel.
Käesolev määrus sätestab kindlustatud isiku ambulatoorseks raviks vajalike ja Eesti Haigekassa ravimite loetelusse kantud ravimite ostmisel «Ravikindlustuse seaduse» §-s 47 kehtestatud täiendava ravimihüvitise (edaspidi hüvitis) Eesti Haigekassalt (edaspidi haigekassa) taotlemise ja hüvitise maksmise korra.
§ 2. Hüvitise taotlemine
(1) Kindlustatud isik või tema seaduslik esindaja esitab hüvitise saamiseks avalduse haigekassa piirkondlikule osakonnale.
(2) Hüvitise taotlemise avaldus sisaldab taotlust hüvitise väljamaksmiseks hüvitise saamise õiguse tekkimisel ja järgmisi andmeid:
1) kindlustatud isiku ees- ja perekonnanimi;
4) kontakttelefon;
6) vajadusel kindlustatud isiku seadusliku esindaja ees- ja perekonnanimi, isikukood, aadress ja kontakttelefon;
7) avalduse esitamise kuupäev;
8) kindlustatud isiku või tema seadusliku esindaja allkiri.
(3) Kindlustatud isik on kohustatud haigekassat viivitamatult teavitama avalduses esitatud andmete muutumisest.
(4) Kindlustatud isiku seaduslik esindaja lisab avaldusele koopia esindusõigust tõendavast dokumendist.
(5) Avalduse esitamine võib vastavate võimaluste loomisel toimuda elektrooniliselt, kui tagatakse käesoleva määrusega kehtestatud avalduses sisalduvate andmete edastamise, säilitamise ja audentimise nõuete täitmine.
§ 3. Avalduse menetlemine
(1) Haigekassa piirkondlik osakond võtab avalduse vastu ja sisestab avalduse andmed ravikindlustuse andmebaasi.
(2) Kindlustatud isiku avaldust menetleb haigekassa avalduse saabumise järgselt kalendriaastas uuesti igal järgneval kvartalil, kui isikule käesoleva määruse alusel välja makstud hüvitis jäi alla 9500 krooni.
(3) Kui avalduse esitamise hetkel kindlustatud isik ei olnud teinud rahalisi kulutusi ravimitele «Ravikindlustuse seaduse» § 47 lõigetes 1 ja 3 nimetatud ulatuses ja tingimustel, teatab haigekassa kindlustatud isikule sellest 30 päeva jooksul avalduse saamisest.
(4) Hüvitis arvutatakse ja makstakse välja, kui kindlustatud isik oli teinud avalduse esitamise hetkeks või avalduse uuesti menetlemise ajaks rahalisi kulutusi ravimitele «Ravikindlustuse seaduse» § 47 lõigetes 1 ja 3 nimetatud ulatuses ja tingimustel.
§ 4. Hüvitise maksmine
Haigekassa kannab hüvitise kindlustatud isiku pangakontole hiljemalt hüvitise saamise õiguse tekkimise kalendriaasta 25. aprilliks, 25. juuliks, 25. oktoobriks ja järgmise kalendriaasta 25. jaanuariks.
§ 5. Teabe saamine
Ravikindlustuse andmebaasi andmete kohaselt ravimitele tehtud kulutuste kohta saab isik teavet haigekassa piirkondlikus osakonnas või vastavate võimaluste loomisel internetipanga vahendusel.
Käesolev määrus jõustub 2003. aasta 1. jaanuaril.
Minister Siiri OVIIR
Kantsler Maarja MÄNDMAA